OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1	

Číslo: 3 Pv 99/15/8810-3	Spišská Nová Ves 08.09.2016 
EEČ: 2-68-911-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f Trestného zákona 
Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno f Trestného zákona  

sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 29.4.2015 spisová značka 3 Pv 99/15/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 4. januára 2015, v čase okolo 12.30 h, v katastri mesta XXXXX, okres Spišská Nová Ves, v smere od Dobrej vôle do mesta XXXXX, z brehu vodného roku Branisko – parcela 2139 – patriaceho medzi vodné plochy, bez povolenia alebo súhlasu správcu vodného toku na zber a chystanie drevnej hmoty, odcudzil drevnú hmotu stromu vŕba v celkovom objeme 0,77 m³ takým spôsobom, že zo zeme zbieral haluzinu, ktorú naukladal do útvaru o rozmeroch 2 m x 0,70 m x 0,55 m, ktorý chcel odniesť domov, pričom po ceste domov bol pristihnutý hliadkou Policajného zboru, čím takto svojím konaním spôsobil pre poškodeného, Slovenský vodohospodársky podnik, š. p., Banská Bystrica, Odštepný závod XXXXX, Správa povodia Hornádu a Bodvy so sídlom v Košiciach, škodu vo výške 3,08 € a uvedeného konania sa dopustil napriek tomu, že bol Obvodným oddelením PZ v Spišských Vlachoch dňa 02.01.2015 postihnutý v blokovom konaní za spáchanie priestupku proti majetku podľa § 50 ods. 1 zák. SNR č. 372/1990 Zb. o priestupkoch v znení neskorších predpisov pokutou vo výške 10 € vydaním bloku na pokutu nezaplatenú na mieste č. 180 032 969. 

Uznesením prokurátora Okresnej prokuratúry Spišská Nová Ves zo dňa 29.4.2015, spisová značka 3 Pv 99/15/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením tunajšej prokuratúry vyššie uvedenej spisovej značky zo dňa 29.04.2015 bolo podľa § 216 ods. 1 Tr. poriadku podmienečne zastavené trestné stíhanie obv. XXXXX za skutok právne kvalifikovaný ako prečin krádeže podľa § 212 ods. 2, písm. f) Tr. zákona, na tom skutkovom základe, že dňa 4. januára 2015, v čase okolo 12.30 h, v katastri mesta XXXXX, okres Spišská Nová Ves, v smere od Dobrej vôle do mesta XXXXX, z brehu vodného roku Branisko – parcela 2139 – patriaceho medzi vodné plochy, bez povolenia alebo súhlasu správcu vodného toku na zber a chystanie drevnej hmoty, odcudzil drevnú hmotu stromu vŕba v celkovom objeme 0,77 m³ takým spôsobom, že zo zeme zbieral haluzinu, ktorú naukladal do útvaru o rozmeroch 2 m x 0,70 m x 0,55 m, ktorý chcel odniesť domov, pričom po ceste domov bol pristihnutý hliadkou Policajného zboru, čím takto svojím konaním spôsobil pre poškodeného, Slovenský vodohospodársky podnik, š. p., Banská Bystrica, Odštepný závod XXXXX, Správa povodia Hornádu a Bodvy so sídlom v Košiciach, škodu vo výške 3,08 € a uvedeného konania sa dopustil napriek tomu, že bol Obvodným oddelením PZ v Spišských Vlachoch dňa 02.01.2015 postihnutý v blokovom konaní za spáchanie priestupku proti majetku podľa § 50 ods. 1 zák. SNR č. 372/1990 Zb. o priestupkoch v znení neskorších predpisov pokutou vo výške 10 € vydaním bloku na pokutu nezaplatenú na mieste č. 180 032 969. 

	Obvinenému bola stanovená skúšobná doba v trvaní 12 mesiacov.

	Predmetné uznesenie nadobudlo právoplatnosť dňa 09.06.2015.

	Zo správ o povesti, charakteristík, ako aj odpisu registra trestov a trestnej lustrácie GP SR som zistil, že obv. XXXXX sa v skúšobnej dobe podmienečne zastaveného trestného stíhania trvajúcej od 09.06.2015 do 09.06.2016 nedopustil žiadneho trestného činu ani priestupku.

	Podľa § 217 ods. 1 veta prvá Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Vzhľadom na vyššie uvedené považujem toto rozhodnutie za odôvodnené a v súlade so zákonom.
 
Poučenie:
Proti tomuto uzneseniu môžu obvinený a poškodený podať sťažnosť,
                      ktorá má odkladný účinok (§ 217 ods. 3 Tr. poriadku).
                      Sťažnosť sa podáva u orgánu, proti uzneseniu ktorého sťažnosť sme-
                      ruje, a to do troch dní od oznámenia uznesenia (§ 187 ods. 1 Tr. por.). 

JUDr. Branislav Kročian
prokurátor